open-index/open-wikipedia-markdown huggingface dataset:
Glienicker Lake

**Glienicker Lake** (også kalt *Glienicker Lanke*) er et innsjøområde i Havelvassdraget i grensen mellom Berlin og Brandenburgs hovedstad Potsdam. Glienicker Lake avgrenses i nord av Glienicker Brücke, i vest Berliner Vorstadt (Potsdam) i sør Babelsberg (Potsdam) og i øst Wannsee (Berlin). I østlig retning danner Glienicker Lake starten på Teltowkanalen.

## Referanser
Kjell Berge Melbybråten

**Kjell Berge Melbybråten** (født 31. juli 1970) er en norsk lokalpolitiker for Arbeiderpartiet. Etter kommunevalget 2011 blei han valgt til ordfører i Øystre Slidre. Han blei gjenvalgt i 2015 og satt som ordfører fram til høsten 2019. Fra 1999 til 2003 satt han i kommunestyret for Senterpartiet. 

Melbybråten er utdanna innen reiseliv (bachelor), og han var sjølstendig næringsdrivende (blant annet med firmaet Valdres Naturaktiviteter) før han blei ordfører. Han er også gårdbruker og leder i Heimevernet lokalt. Etter at han gikk av som ordfører, gikk han inn i ei stilling som daglig leder ved Beitostølen stadion,

## Referanser
Laurentiuskirken i Egersund

**Laurentiuskirken** eller **Lavranskirken** var et kongelig kapell i Egersund, som er omtalt i 1308. De kongelige kapellene var grunnlagt av kongen og ble også finansiert av kongemakten.

## Kapellets funksjon
Ordningen med kongelige kapeller ble godkjent ved et privilegium fra pave Clemens V for kong Håkon Magnusson 5. februar 1308. Prosten ved Apostelkirken i Bergen skulle være leder for kongens 14 kapeller, grunnlagt og dontert av kongen selv eller hans far kong Magnus Lagabøte, deriblant Laurentiuskirken i Egersund.

Samme dag ga paven Clemens V også avlatsprivilegium for de 14 kongelige kapellene, til å ettergir henholdsvis ett år og hundre dagers pønitens for dem som besøker kapellene på deres festdag og de åtte nærmest følgende dager. Dette ga kapellene et visst økonomisk grunnlag, ved at en kunne selge avlatsbrev. 

De kongelige kapellene hadde kapellaner, En regner med at prestene var skrivekyndige, sto for skriving av offentlige dokumenter og hadde lokale kongelige arkiver.

## Kapellet
Kildene sier ikke sikkert om hvor i Egersund kapellet sto. En regner med at de kongelige kapellene sto på sentrale kongsgårder. I Egersund regnes  gården Husabø som den mest sannsynlig plasseringen.
 
De andre kongelige kapellene på Avaldsnes, på Sørbø og Lista, samt på kirken på kongsgården på Utstein var bygd i stein. Det er derfor rimelig å tro at Laurentiuskirken også var bygd i stein

På kirkegården ved Egersund kirke er det en stein som kan være et kapitél fra Laurentiuskirken.

## Referanser
Harald Tyrdal

**Harald Tyrdal** er navnet til flere personer:

* Harald Tyrdal (1946), næringslivsleder og tidligere håndballspiller
* Harald Tyrdal (1972), lokalpolitiker (A) i Lunner
Vidar Eltun

**Vidar Eltun** (født 26. januar 1969) er en norsk lokalpolitiker for Arbeiderpartiet. Etter kommunevalget 2011 blei han valgt til ordfører i Vang i Valdres.  Han blei gjenvalgt i 2015 og 2019. Han hadde før dette sittet i kommunestyret i fire år. 

Eltun har vært leder av Stamvegutvalget E16 sia 2012.

Han er utdanna adjunkt, og han har vært rektor ved Øye skule i Vang.

## Referanser


## Kilder
* Biografiske opplysninger hos Kommunal Rapport; besøkt 7. april 2013.
Kvintett for piano og horn (Mozart)

**Kvintett i Ess-dur for Piano og Horn**, K. 452, er en pianokvintett komponert av Wolfgang Amadeus Mozart og gjort ferdig den 30. mars 1784. Stykket hadde premiere to dager seinere i Det keiserlige og kongelige hoffteateret i Wien. Kort tid etter premieren skrev Mozart til faren at «jeg regner det som det beste jeg har skrevet i livet mitt». Stykket er skrevet for piano, obo, klarinett, valthorn og fagott. Det består av tre satser: 
#Largo - Allegro moderato
#Larghetto
#Allegretto 
Denne strukturen ligner en typisk sonate. 

Stykket var til inspirasjon for Kvintett i Ess for piano og horn, Op. 16, av Ludwig van Beethoven, som komponerte denne hyllesten i 1796. Begge benytter samme instrumentering. 

## Referanser


## Eksterne lenker
*
Reginald George Coleman

**Reginald George Coleman** (død 19. mars 1992) var en britisk offiser. Han deltok i andre verdenskrig og kjempet i 1940 i Norge. Coleman ble tildelt det norske Krigskorset for sin innsats.

Coleman var opprinnelig i Territorial Army. I 1938 ble han offiser i Royal Leicestershire Regiment. Han var da kaptein og tjenestegjorde som etterretningsoffiser.

Etter Tysklands angrep på Norge i april 1940 ble Colemans avdeling sendt til Norge for å motstå invasjonsstyrkene. Den ble landsatt ved Åndalsnes og rykket fram over Dovre og nedover Gudbrandsdalen. Coleman utmerket seg i kamp ved Lillehammer 21. april 1940. For denne innsatsen ble han Mentioned in Despatches og i 1942 tildelt det norske Krigskorset.

Under kampene i Norge ble han skadet, men unngikk å bli tatt til fange av tyskerne. Han kom seg over til Sverige, der han en tid var internert før han ble returnert til Storbritannia. Coleman fortsatte deretter sin krigstjeneste. I november 1944 ble han igjen skadet i strid.

Coleman nådde rang av major. Han gikk i 1961 ut av reservetjenesten.

## Referanser
Algebraisk topologi

**Algebraisk topologi** er en gren av matematikken der topologiske rom undersøkes ved hjelp av algebraiske strukturer. Det er en undergren av topologi, og regnes gjerne for å ha sitt opphav i Henri Poincarés arbeid med fundamentalgruppen og homologi.

Hovedproblemet i algebraisk topologi er å finne algebraiske invarianter som klassifiserer topologiske rom opp til homeomorfisme, selv om de fleste klassifiserer opp til homotopisk likhet.

Selv om algebraisk topologi vanligvis benytter algebra for å studere topologiske problemer, er det også noen ganger mulig å bruke topologi for å løse algebraiske problemer. Algebraisk topologi gjør at en for eksempel kan finne praktiske bevis for at alle undergrupper av en fri gruppe er frie grupper. 

## Kilder
* Vigleik Angeltveit m.fl. Algebraic Topology (MSRI programme)
*
Axel Amlie

**Axel Amlie** (født 11. juni 1922, død 6. juni 1996) var en norsk journalist, kringkastingsmann og skjønnlitterær oversetter. Han var formann i Norsk Oversetterforening 1968–1977 og fremforhandlet oversetternes første normalkontrakt i 1972. Han oversatte særlig fransk og engelsk litteratur.

Amlie mottok Bastianprisen i 1971 og Norsk kulturråds oversetterpris i 1978. Han ble også tildelt den Den nasjonale fortjenstorden (Frankrike).

## Referanser


## Eksterne lenker
* Oversikt over Amlies oversettelser på Nasjonalbibliotekets hjemmesider
*Om Amlie i Norsk Oversetterleksikon
Eric Linklater

**Eric Robert Russell Linklater** (født 8. mars 1899 i Vale of Glamorgan i Wales, død 7. november 1974 i Aberdeen) var en britisk forfatter av romaner, militærhistorie, reiseskildinger og barnebøker. Linklater var også rektor ved University of Aberdeen 1945–48. Han er blant annet kjent for barneboka *[[Det blåser på månen]]* (1944, *The Wind on the Moon*), som han mottok Carnegie Medal in Literature for i .

## Bakgrunn
Linklater var født i Wales, men faren Robert Baikie Linklater (1865–1916) var fra Orknøyene, og Eric vokste opp i Aberdeen og på Orknøyene. Morfaren var av svensk avstamning, og Linklater følte seg knyttet til de skandinaviske landene.

Hans roman *The Men of Ness* (1932) handler om den danske sagnhelten Ragnar Lodbrok. Han begynte ved universitetet i 1916, og skulle studere engelsk og medisin, men avbrøt medisinstudiene og bodde 1925-27 i Bombay, hvor han arbeidet i avisen *[[The Times of India]]*. Deretter hadde han studieår ved Cornell University og University of California, Berkeley.

Han giftet seg i 1933 med Marjorie MacIntyre (1909–1997). De bosatte seg på Orknøyene i 1933 og fikk fire barn, blant dem journalisten Magnus Linklater. Fra 1947 bodde de igjen på fastlandet, i Ross-shire. Han var rektor ved University of Aberdeen 1945–48, og mottok en æresgrad året etter. Han tjenestegjorde både i første og andre verdenskrig, ble utnevnt til kommandør (CBE) av Order of the British Empire i 1954 og ble medlem av Royal Society of Edinburgh i 1971.

## Forfatterskap
Han debuterte med *White Maa's Saga* i 1929 og fikk sitt gjennombrudd med*Juan in America* (1931), som er en pikaresk skildring av forbudstiden. Forfatterskapet ellers omfatter krigssatire, skotsk historie og selvstendighetsdebatt og flere selvbiografiske skildringer.

Flere av hans bøker ble oversatt til norsk mellom 1932 og 1954, og utgitt på Aschehoug forlag. De to barnebøkene *Det blåser på månen* og oppfølgeren *The Pirates in the Deep Green Sea* (1949) er begge nyoversatt til dansk av og med omslagsillustrasjoner av Margrethe II.

Romanen *Private Angelo* (1946) som bygget på Linklaters egne erfaringer fra felttoget i Italia 1944-45, ble filmet i 1949 med Peter Ustinov i hovedrollen, og også flere andre av hans bøker er filmet.

### Utgivelser på norsk

* Juan i Amerika, 1932 (*Juan in America*)
* Vertshuset "Pelikanen", 1933 (*Poet's pub*)
* Magnus i Skottland, 1934 (*Magnus Merriman*)
* Juan i Kina, 1937 (*Juan in China*)
* Onkel Johns siste vilje, 1938 (*Ripeness is all*)
* Menig Angelo, 1946 (*Private Angelo*)
* Det blåser på månen, 1946 (*The wind on the moon)*
* Mitt dårligere jeg, 1950 (*The man on my back*)
* Herr Byculla, 1951 (*Mr. Byculla*)
* Trolldom med gamle ben, 1954 (*A spell for old bones*)

## Referanser


## Eksterne lenker
* 
* Biografi
Terje Martinussen

**Terje Martinussen** (født 1977) er en norsk komponist, trommeslager og økonom, som er kjent under pseudonymene «Mutt», «Rude», «Loveplayer» og «Mr. Martin». Terje Martinussen har også sunget i Splitting Image og vært syngende trommeslager i bluesbandet Ronnie and the Real Deal.

## Band
* Trelldom (band)
* Taake
* Gaahlskagg
* Akt9
* Ronnie and the Real Deal
* Prophetic
* Splitting Image
* Merrywell
* Deadback
* Yet Divine
* Ramsort
* Wolf on fire
* Shaarimoth
* SWMM (Sometimes We Make Music)

## Diskografi
* Akt9 – Behind the Curtain (2009)
* Prophetic – Legacy of the Fallen (2008) (Scythe Records)
* Taake – Over Bjoergvin graater Himmerik (2002) (Wounded Love Records)
* Gaahlskagg – Gaahlskagg / Stormfront ‎– Erotic Funeral Party I / Styggmyrs Triumf (1999) (No Colours Records)
* Trelldom (band) – Til et annet... (1998) (Hammerheart Records)
* SWMM – Trail Of The Fallen (2020)

## Studio session member
* Gaahlskagg
* Sigfader

## Eksterne lenker
* Profil hos Musicmight.com
* Profil på YouTube.com
* Profil på Myspace.com
Imaginært tall

Et **imaginært tall** er et tall definert slik at når det kvadreres («ganges med seg selv»), så blir resultatet et negativt reelt tall. Når reelle tall kvadreres, blir resultatet aldri mindre enn null, mens kvadratet av et imaginært tall alltid er et negativt reelt tall. Imaginære tall har formen bi der b er et reelt tall ulik null og i er den imaginære enheten, definert slik at i^2 = -1. 

Et imaginært tall bi kan legges til et reelt tall a og danne et komplekst tall på formen a + bi, der a og b kalles henholdsvis den reelle delen og den imaginære delen av det komplekse tallet. Imaginære tall kan derfor regnes som komplekse tall ulik null, der den reelle delen er lik null. Navnet «imaginært tall» ble opprinnelig gitt på 1600-tallet som et nedsettende uttrykk, siden slike tall ble regnet som falske eller unyttige, men i dag har de en rekke konkrete bruksområder innenfor mange områder av vitenskap og teknikk.

## Referanser


## Eksterne lenker
*
Tell

**Tell**, tidvis skrevet *tel* (fra hebraisk: ) er en type arkeologisk haug eller høyde, skapt av menneskelig bosetning ved at ulike arkeologiske lag over flere århundrer fører til stadig høyere bakkenivå inntil stedet for bosetning står opp som en høyde eller stor haug i landskapet. En typisk tell ser ut som en lav, nedtrykt kjegle med en flat topp og skråninger på sidene.

## Arkeologi

En tell er en høyde skapt av mange generasjoner av mennesker som har levd og bygd og ombygd på det samme stedet. Over tid har bakkenivået langsomt steget inntil det utgjør en tell, en høyde over bakkenivået. Den største bidragsyteren i seg selv til massen i en tell er murstein av leire ettersom den forvitres og går rask i oppløsning.

Utgravninger av en tell avslører begravde strukturer slik som bygninger av administrativ eller militær art, religiøse helligdommer og boliger for vanlige mennesker som bodde og arbeidet på stedet. Disse finnes på ulik dybde, avhengig av deres datering. De kan ofte overlappe hverandre, enten horisontalt eller vertikalt, eller begge deler. Arkeologer som utgraver og utforsker en tell forsøker å tolke arkitektur, hensikt og datering for bosetningslaget. Ettersom utgravning av en tell er en destruktiv prosess, har fysikere og geofysikere utviklet ikkedesktruktive metoder for å kartlegge slike arkeologiske steder.

## Eksempler på kjente ''tell''
*Tell Barri i Syria
*Tell Bazmusian i nordlige Irak
*Tel Be'er Sheva i Israel
*Tell Beydar i Syria
*Tell Brak i Syria
*Tel Hazor i Israel
*Tel Lachish i Israel
*Tell Leilan i Syria
*Tel Megiddo i Israel
*Tell Shemshara i nordlige Irak

## Referanser
Trollslottet (Dronning Maud Land)

**Trollslottet** er et fjell i Orvinfjella i Dronning Maud Land. Det  ligger fem kilometer nordvest for fjellet Kubus i den nordvestre delen av Filchnerfjella og består av flere prominente topper, hvorav de høyeste er **Rakebosten** (2737 moh.) og **Rakekniven** (2365 moh.).

Området ble fotografert fra fly av den tyske antarktisekspedisjonen 1938–39 under ledelse av Alfred Ritscher. Detaljert kartlegging ble utført av norske kartografer basert på undersøkelser og flyfotografering gjennomført under den norske antarktisekspedisjonen 1956–60.

Trollslottet ble besøkt av en norsk ekspedisjon i 1993/94 under ledelse av Ivar Tollefsen. Med på turen var maleren Vebjørn Sand, som hentet inspirasjon fra Trollslottet til flere av sine malerier fra Antarktis og til en stor utstilling ved Frognerseteren med ti 26 meter høye tårn trukket med hvit fiberduk.

## Se også
*Liste over fjell i Dronning Maud Land

## Referanser
Trollslottet

**Trollslottet** kan vise til:

*Trollslottet (Dronning Maud Land), fjell i Dronning Maud Land
*Trollslottet (Jan Mayen), fjellpå Jan Mayen
*Trollslottet (Svalbard), fjell på Svalbard
Bag det stille ydre (film)

***Bag det stille ydre*** er en dansk skrekkfilm fra 2005, regissert av Martin Schmidt. Manuskriptet er skrevet av Dennis Jürgensen.

## Medvirkende
*Jakob Cedergren
*Dejan Čukić
*Andrea Vagn Jensen
*Lykke Sand Michelsen
*Laura Christensen
*Zlatko Buric
*Thure Lindhardt
*Jens Okking

## Referanser


## Eksterne lenker
*
Rock the Rebel / Metal the Devil

***Rock the Rebel / Metal the Devil*** er et musikkalbum fra den danske heavy metal-gruppa Volbeat som ble utgitt i 2007.

## Sporliste
# «The Human Instrument» (Michael Poulsen, Jon Larsen, Anders Kjølholm & Franz Gottschalk)
# «Mr. & Mrs. Ness» (Poulsen, Larsen, Kjølholm & Gottschalk)
# «The Garden's Tale» (Poulsen, Larsen, Kjølholm & Gottschalk)
# «Devil or the Blue Cat's Song» (Poulsen, Larsen, Kjølholm & Gottschalk)
# «Sad Man's Tongue» (Poulsen, Larsen, Kjølholm & Gottschalk)
# «River Queen» (Poulsen, Larsen, Kjølholm & Gottschalk)
# «Radio Girl» (Poulsen, Larsen, Kjølholm & Gottschalk)
# «A Moment Forever» (Poulsen, Larsen, Kjølholm & Gottschalk)
# «Soulweeper #2» (Poulsen, Larsen, Kjølholm & Gottschalk)
# «You or Them» (Poulsen, Larsen, Kjølholm & Gottschalk)
# «Boa (JDM)» (Poulsen, Larsen, Kjølholm & Gottschalk)

## Medvirkende
*Michael Poulsen – vokal, gitar
*Anders Kjølholm – bassgitar
*Jon Larsen – trommer
*Franz «Hellboss» Gottschalk – gitar
* Anders Pedersen - lap steel gitar på «The Human Instrument» og «Sad Man's Tongue»
* Rod Sinclair - banjo og gitarsolo på «Sad Man's Tongue»
* Martin Pagaard Wolff - akustisk gitar på «Sad Man's Tongue»
* Jacob Hansen - koring på «River Queen» and «Soulweeper #2»
* Johan Olsen (Magtens Korridorer) - Dansk vokal på «The Garden's Tale»

## Eksterne lenker
*
Guitar Gangsters & Cadillac Blood

***Guitar Gangsters & Cadillac Blood*** er et musikkalbum fra den danske heavy metal-gruppa Volbeat som ble utgitt i 2008.

## Sporliste
# «Intro (End of the Road)» (Michael Poulsen, Jon Larsen, Anders Kjølholm & Thomas Bredahl)
# «Guitar Gangsters & Cadillac Blood» (Poulsen)
# «Back to Prom» (Poulsen & Bredahl)
# «Mary Ann's Place» (Poulsen)
# «Hallelujah Goat» (Poulsen & Larsen)
# «Maybellene i Hofteholder» (Poulsen)
# «We» (Poulsen, Larsen, Kjølholm & Bredahl)
# «Still Counting» (Poulsen, Larsen, Kjølholm & Bredahl)
# «Light a Way» (Poulsen)
# «Wild Rover of Hell» (Poulsen & Larsen)
# «I'm So Lonesome I Could Cry» (Hank Williams)
# «A Broken Man and the Dawn» (Poulsen & Larsen)
# «Find That Soul» (Poulsen, Larsen, Kjølholm & Bredahl)
# «Making Believe» (Jimmy Work)

## Medvirkende
*Michael Poulsen – vokal, gitar
*Anders Kjølholm – bassgitar
*Jon Larsen – trommer
*Thomas Bredahl – gitar
* Pernille Rosendahl (Swan Lee) - vokal på «Mary Ann's Place»

## Eksterne lenker
*
Cecilie (film)

***Cecilie *** er en dansk skrekkfilm fra 2007 regissert av Hans Fabian Wullenweber. Manuskriptet er skrevet av Nikolaj Arcel og Rasmus Heisterberg. Hovedrollene spilles av Anders W. Berthelsen og Sonja Richter.

## Handling
Cecilie opplever en voldtekt, men det finnes ingen spor som støtter historien hennes. Ektemannen hennes tror derfor at hun ikke snakker sant, og får henne innlagt ved et psykiatrisk sykehus.

Men ved hjelp av en psykiater kan Cecilie endelig se en skremmende sammenheng mellom hennes egen tilstand, og et brutalt mord som fant sted over 30 år tidligere.

## Medvirkende
* Sonja Richter – Cecilie Larsen
* Anders W. Berthelsen – Per Hartmann
* Claus Riis Østergaard – Mads Larsen
* Kurt Ravn – Karsten Levinsen
* Lars Mikkelsen – Lasse Damgaard
* Morten Suurballe – Peter Thomassen
* Peder Holm Johansen – Michael Konnerup
* Julie Grundtvig Wester – Camilla Simonsen
* Petrine Agger – Louise (lærer)
* Thomas W. Gabrielsson – Peter
* Mille Dinesen – Mette
* Janus Nabil Bakrawi – Christian (lege)
* Niels Weyde – Sørensen (overlege)

## Referanser


## Eksterne lenker
*
Al Bidda Tower

**Al Bidda Tower** er en skyskraper langs Corniche i West Bay i Qatars hovedstad Doha. Den er 215 meter høy og har 43 etasjer. Den brukes som kontorbygning, og har et gulvareal på 41&nbsp;500 m². Bygginga starta i 2005, og den sto ferdig i 2009. Framsida av fasaden har en diagonal gardinvegg med en form som er inspirert av en tornado.

## Eksterne lenker
* Al Bidda Tower hos Emporis
* Al Bidda Tower hos SkyscraperPage
* Al Bidda Tower  hos BAM International
Bent Inge Bye

**Bent Inge Bye** (født 6. mai 1949 på Rjukan) er en norsk lokalpolitiker for Arbeiderpartiet. Etter kommunevalget 2011 blei han valgt til ordfører i Nedre Eiker. Dette vervet hadde han fram til kommunereformen fra og med 2020, da kommunen blei slått sammen med Drammen kommune. Bye hadde før dette sittet i kommunestyret sia 2007.  

Bye var vararepresentant til Stortinget for Arbeiderpartiet i Buskerud 1997–2001 og 2009-2013.

Før han blei ordfører, var Bye rådgiver i Fellesforbundet. Han har også vært journalist, blant annet i *[[Arbeiderbladet]]* og redaktør i Norsk Grafisk Forbund. 

## Referanser


## Kilder
* Biografiske opplysninger hos *Kommunal Rapport*; besøkt 8. april 2013.

## Eksterne lenker
*
Macchi

**Macchi** er et etternavn som kan vise til:

* Aurelio Macchi (1916–2010) – argentinsk skulptør
* Carlos Macchi (1802–1873) – italiensk biskop
* Françoise Macchi (født 1951) – fransk alpinist
* Giulio Macchi (1866–1935) – italiensk ingeniør
* Luigi Macchi (1832–1909) – italiensk kardinal
* Luis Ángel González Macchi (født 1947) – paraguayansk politiker 
* Pasquale Macchi (1923–2006) – italiensk erkebiskop
* Vincenzo Macchi (1770–1860) – italiensk kardinal

## Se også
* Macchia
* Macchio
* Macchiato
* Machiavelli
* Alenia Aermacchi (*[[Aeronautica Macchi]]*)
** Macchi M.39, Aermacchi MB-326 (Macchi MB 326), Macchi M.C.72, Macchi M.C.200 (Macchi M.C.200 Saetta), Macchi M.C.202, Macchi M.C.205
World Trade Center Doha

**World Trade Center Doha** er et senter for verdenshandel langs Corniche i West Bay i Qatars hovedstad Doha. Senterets hovedbygning er 241,10 meter høy og har 51 etasjer. Den ble påbegynt i 2010 og sto ferdig i 2013. På toppen har den en rund, iøynefallende plattform som lyses opp i skiftende farger når det er mørkt.

## Eksterne lenker
* World Trade Center Doha hos Emporis
Corniche (Doha)

**Corniche** er en gangvei langs Dohabukta i Qatars hovedstad Doha. Den går parallelt med Corniche-gata, som er en av byens hovedveier. Den er sju kilometer lang og binder sammen det moderne finansstrøket med den sørlige delen av byen, hvor blant annet Museet for islamsk kunst ligger. Gangveien ble til på 1970- og 1980-tallet.

Landemerker langs Corniche (fra sør til nord):
* Museet for islamsk kunst
* Doha havn
* Amiri Diwan
* Dubai Towers Doha
* Al Bidda Tower
* World Trade Center Doha
* Burj Qatar
* Al Jassimiya Tower
* Doha Sheraton Hotel

## Eksterne lenker
*
Trosvik

**Trosvik** er et boligstrøk i Fredrikstad. Det som omtales som Trosvik, er området vest for Veumbekken i syd-nord-retning fra jernbanen til Skrellen. Her ligger Trosvik gård (som i middelalderen var en adelsgård), Trosvik barnehage, Trosvik skole, Frederik II videregående skole og Trosvik idrettsplass. Strøket er først og fremst et boligområde utbygd i etterkrigstiden. I tillegg har Seiersten ungdomsskole, som lå ved Holmen, flyttet, og endret navn til Kvernhuset ungdomsskole. Ungdomsskolen ligger i Veumveien.

Trosvik idrettsplass ligger på Stræbsomhet nedenfor Skrellen om lag 100 meter fra Trosvik skole. Det første anlegget er fra 1950, anlagt av Trosvik idrettsforening på kommunal grunn. Det er senere utvidet og utbedret. Nytt klubbhus sto ferdig i 1984. Banen benyttes som oftest av fotballaget til Trosvik IF. Foruten fotballbane er her også barnehage og lekeplass.

## Etymologi
Navnet Trosvik kommer av ordet tros, som betyr et sted der kvist og kvas samler seg.

## Hageby
Hageby-bevegelsen startet i England med Ebenezer Howard som bevegelsens fremste ideolog. Også i Norge ble hageby-konseptet populært over store deler av landet. Fra Arctanderbyen ble bygget i Oslo på begynnelsen av 1900-tallet og frem til 1960-tallet ble det anlagt mange boligområder der det i tråd med hageby-prinsippene ble lagt vekt på at folk fra arbeiderklassen skulle kunne bo i småhusbebyggelse med mye frisk luft og vegetasjon rundt seg, ha mulighet for å dyrke nyttevekster i egne hager og ha kort vei til jobb, skole og butikker.

Også i Østfold ble det anlagt en rekke boområder etter denne modellen, og Trosvik ble en av Fredrikstads hagebyer. Fredrikstads kommunes byplanmyndigheter utga i 1997 et skriv som inneholdt et historisk tilbakeblikk:„I gjenreisnings-perioden etter siste krig var det en stor boligproduksjon for å dekke det store behovet for mange og gode boliger.Første del av perioden var preget av hagebyutbygginger etter Sverre Pedersens byplan fra 1926. Eksempler på slike områder er Lundheim, Kongsten Hageby, Trosvik, Kniple. Disse områdene inneholder to etasjes hus mest i treverk med tomannsboliger, åttemanns-boliger og rekkehus.”

## Referanser
Torkö

**Torkö** er en øy i Blekinges skærgård utenfor Listerby i Listerby sogn, Ronneby kommune.

I middelalderen fantes her fransiskanerklosteret Sankta Clara, som det i dag kun ses kun enkelte murrester av. 

På øyen finnes også et 23 meter dypt stenbrudd fra 2. verdenskrig som det går an å dykke i. 

## Referanser
Lars Nordbø

**Lars Nordbø**  (født 15. mai 1909 i Stavanger, død 1. mars 1943 på Trandumskogen) var en norsk sosialøkonom, journalist, motstandsmann og politiker (NKP).

I årene 1928–1931 studerte han ved den såkalte Lenin-skolen i Moskva, der han også fullførte aspirantkurs som lærer og den siste tiden kunne undervise.

De første par krigsårene var han sentral i NKPs etterretningsvirksomhet. Alt sommeren 1940 sørget han for at kommunister tok arbeid på tyske krigsanlegg for å samle informasjon, kartlegge anlegg, troppestyrker og våpen. Nordbøs gruppe formidlet informasjon til Moskva.

Han var også blant de sentrale NKP-ledere  som i september 1941 besluttet å starte partiets illegale avis *[[Folkets Røst (illegal avis)|Folkets Røst]]*, forløperen til *[[Friheten]]*. En tid redigerte han også NKPs avis *[[Radio-nytt]]*.

Nordbø ble arrestert 14. april 1942, på grunn av avisvirksomheten og fordi han hadde radiosender. Han satt på Møllergata 19, deretter på Grini. Nordbø ble dømt i tysk krigsrett og skutt på Trandum.
 
## Referanser
Valichanovtoppen

**Valichanovtoppen** er en nunatak i Wohlthatmassivet i Dronning Maud Land. Den ligger i den sentrale delen av Søre Petermannkjeda, om lag to kilometer nordvest for Mirotvorcevfjellet. Høyeste punkt ligger 2730 moh.

Valichanovtoppen ble oppdaget av den tredje tyske antarktisekspedisjonen (1938–39) under ledelse av Alfred Ritscher. Området ble flyfotografert og undersøkt under den norske antarktisekspedisjonen 1956–60. En sovjetisk ekspedisjon kartla området i 1960–61 og navnga fjellet etter den kasakhstanske etnografen Tsjokan Valikhanov (1835–1865).

## Se også
*Liste over fjell i Dronning Maud Land

## Referanser
Matriseorganisasjon

**Matriseorganisasjon** er en organisasjonsform benyttet av organisasjoner eller bedrifter med skiftende oppgaver, eller i større, sammensatte prosjekter der flere ressurser og oppgaver krysser hverandre. Organisasjonsformen kombinerer formene linjeorganisasjon og prosjektorganisasjon. Statlige etater og større kommunale etater er ofte organisert som matriseorganisasjoner.

Matrisens struktur har horisontale linjer, gjerne bestående av funksjoner, og vertikale linjer, gjerne bestående avdelinger eller divisjoner. Styringslinjen vil normalt gå gjennom avdelingene, mens den faglige utvikling ligger i funksjoner. I avdelings- eller divisjonslinjen vil organisasjonen gjerne ha ledere på forskjellige nivåer. Den andre dimensjonen er da enten en prosjektorganisasjon som er satt til å løse en bestemt, tidsbegrenset oppgave, eller en regional struktur som utfører faste oppgaver for organisasjonen på regionalt nivå. De ansatte i en regional struktur vil vanligvis også være del av bedriftens linjeorganisasjon.

## Kilder
* NDLA: om Matriseorganisasjon
Tawadros II av Alexandria

Pave **Tawadros II** eller **Teodor II** (koptisk: Ⲡⲁⲡⲁ Ⲁⲃⲃⲁ Ⲑⲉόⲇⲱⲣⲟⲥ, arabisk: البابا تواضروس الثاني ; *al-Bābā Tawāḍurūs aṯ-Ṯānī*, egyptisk-arabisk: تواضروس التانى بابا; opprinnelig *Waǧīh Ṣubḥī Bāqī Sulaymān*, født den 4. november 1952  i Mansura i Egypt) har siden 18. november 2012 vært koptisk-ortodoks pave.

## Liv og virke
### Bakgrunn
Wagih Sobhi Baki Solaymans far var landskapsarkitekt. Wagih hadde to søstre. Fem år gammel ble han med da familien flyttet til Sohag, og tre år senere til  Damanhur. 

Han studerte farmasi ved Universitetet i Alexandria, og var ferdig utdannet farmasøyt i 1975. 

### Munk, prest og biskop
Han ble munk i 1986, studerte teologi ved klosteret St. Pishoy i Wadi Natrun og ble presteviet i 1989 av Shenouda III, og fikk da navnet fader *Theodor Ava Bishoy*.

I 1997 ble han biskop i El-Beheira bispedømme i Egypt under navnet Tawadros. 

### Pave
Den 4. november 2012 ble Tawadros valgt til overhode for den koptiske kirke, som den 118. i kirkens paverekke, og ved en seremoni den 18. november 2012 ble han innsatt som patriark av Alexandria. Innsettelsen fant sted i Sankt-Markuskatedralen i Kairo - denne kirke er ved siden av Sankt-Markus-katedralen i Alexandria er den koptiske paves sete.

Pave Tawadros II begynte i sitt høye embede på en tid da Egypt gjennomlevde omskiftende endringer. Han uttalte at den ortodokse kirke gikk inn for å beholde artikkel 2 intakt i utkastet til konstitusjon, det vil si slik som den sto i den gamle konstitusjon. Han gikk senere inn for ar de egyptiske kirker trakk seg fra den konstitusjonsforberedende forsamling, trass i presidentskapets oppfordringer at de skulle forbli/vende tilbake.

På palmesøndag i 2017 feiret pave Tawadros II messen i Markuskatedralen i Alexandria rett før katedralen ble bombet. Paven kom fra det uten skade. ISIL sa at de stod bak angrepet, som kostet 13 mennesker livet og skadet minst 21 andre.

## Referanser
Claus Andersen

**Claus Andersen** (født 1624, død 1681) var en norsk fogd i Telemark, kjøpmann, trelasthandler, skipsreder, godseier og lagmann i Skien, samt assessor (dommer) i Overhoffretten og amtmann i Nedenes og Raabyggelaget amt. Gjennom trelasthandelen ble han en av Norges rikeste menn på 1600-tallet. Han kombinerte egen forretningsvirksomhet med offentlige embeder, noe som ikke var uvanlig i hans levetid.

Han var sønn av fogd og kjøpmann Anders Michelsen og Maren Andersdatter. Han var gift med sin kusine Anne Christensdatter, datter av Christen Andersen og Anne Gundersdatter på Borgestad gård. Både han og ektefellen var etterkommere av Jørgen von Ansbach. Claus og Anne har blitt kalt systematiske dynastibyggere. En rekke av deres døtre ble giftet bort til andre ledende forretningsmenn. Blant døtrene hans var Anne Clausdatter, kjent bl.a. fra visen *[[Stolt Anne]]*.

## Referanser


## Litteratur
* Øystein Rian: *[http://urn.nb.no/URN:NBN:no-nb_digibok_2010041603024 Bratsberg på 1600-tallet: stat og samfunn i symbiose og konflikt]* ISBN 82-00-22519-4 , side 77-79 m.fl.
Tollensreagens

**Tollensreagens** er en kjemisk reaktant som brukes for å påvise et aldehyd. Er for eksempel mye brukt til å skille mellom ketoner og aldehyder. I Tollens test blir Ag+-ioner i et sølvkompleks redusert til Ag, og det metalliske sølvet legger seg som et speil på veggen i reagensglasset hvis stoffet var et aldehyd.
Cecilie Larsen

**Cecilie Larsen** (født 1967) er en norsk forfatter og tekstforfatter.

## Tekster til musikk
* For Myrull – album Liv (2011)
* For Helene Bøksle – Nye år (2010), Vardlokk (2011), Hildring (2011)
* For Moskus Film – singel Sonjas sang med Sverre Brandt, sunget av Helene Bøksle i filmen Reisen til julestjernen (2012)

## Bokutgivelser
* Mat fra en liten by (2006) sammen med Stein Andreassen, Vivian Valente, Johannes Eidem, Lene Benedicte Thorsen, Edit Oline Urke, Rune Mortensen.
* *Hvilepuls* (2007) sammen med Lene Benedicte Thorsen, forlaget Smaabybog, ISBN 9788299767309
* Oppdag Lister (2010) i samarbeid med Rebecca Reimers og Kirsti Pettersen.
* Små hytter (2010) for kunstner Solveig Egeland
Edvard Storm Munch

**Edvard Storm Munch** (født 7. februar 1780 i Vågå, død 14. juli 1847 i Christiania) var en norsk prest og stortingsmann.

Munch var huslærer en tid hos presten Abraham Pihl i Vang før han fullførte teologistudiet. Han var ferdig utdannet prest i 1804. Fram til 1809 var han huslærer hos daværende amtmann Severin Løvenskiold på Fossum i Gjerpen. Fra 1813 og i nesten 20 år var han sogneprest i Gjerpen, derettet stiftsprost i Christiania. Han ble i 1827 valgt inn som representant for Bratsberg amt på Stortinget.

Han var sønn av sogneprest Peter Munch. I 1809 giftet han seg i med Johanne Sofie Hofgaard fra Skjeberg i Østfold. De fikk 11 barn. Han var far til historiker og professor Peter Andreas Munch, og farfar til maleren Edvard Munch.

Munch var ridder av Nordstjerneordenen.

## Referanser


## Kilder
* 
* 

## Eksterne lenker
*
Østerhogna

**Østerhogna** (svensk: *Härjåhogna*) er et fjell på grensa mellom Engerdal kommune i Norge og Älvdalen kommune i Sverige. Det har en høyde på  meter over havet. På toppen står riksrøys 136.

## Fotnoter



## Referanser
Tormod Nygaard

**Tormod Johannes Nygaard**  (født 11. august 1904 i Sandar, død 30. oktober 1944 på Trandumskogen) var en norsk motstandsmann, aktiv i Norges Kommunistiske Parti. Av yrke var han gullsmedsvenn.

I 1942 ble han leder for NKPs illegale distriktsstyre i Oslo, da han tok over etter Ola Hofmo. Han var også en av dem som sto bak NKPs illegale avis *[[Radio-nytt]]*. Nygaard var med å organisere Milorg-grupper, deltok i etterretningsarbeid og skaffet rapporter om tyske troppetransporter til og fra Norge.

Nygaard ble arrestert 10. januar 1943. Han ble plassert på Grini, flyttet til Møllergata 19 og deretter tilbake til Grini igjen i mars 1944. 30. oktober samme året ble han skutt på Trandum.

I 2015 ble det satt ned snublestein til minne om Tormod Nygaard der han bodde i Oslo.
 
## Referanser
Luno II

**Luno II** er prosjektnavnet på et søkeområde for olje i Nordsjøen. Det ble i 2013 gjort oljefunn i feltet, muligens av svært stort omfang. Feltet ligger ved Utsirahøyden, i nærheten av feltene Johan Sverdrup og Edvard Grieg i Nordsjøen.

Det var selskapet Lundin som gjorde funn av olje i prosjektområdet. Prøveboringen som ga positivt resultat ble gjort på 101 meters dyp, om lag 15 kilometer sør for Edvard Grieg-feltet i den midtre delen av Nordsjøen.

I 2019 leverte Lundin inn en utbyggingssøknad for feltet. Feltet skiftet navn til Solveig-feltet.

## Referanser
Zayü

**Zayü** (tibetansk:  རྫ་ཡུལ་རྫོང་, wylie: *rdza yul rdzong*, kinesisk: 察隅县; pinyin: *Cháyú Xiàn*) er et fylke i prefekturet Nyingchi sørøst i den autonome region Tibet i Folkerepublikken Kina.

Fylket hadde  innbyggere i 1999. Nesten halvparten bodde i byen Mainkung ( innbyggere i 2000).

## Administrative enheter
**Storkommuner:**
*Zhuwagen 竹瓦根镇, Xia Chayu 下察隅镇, Shang Chayu 上察隅镇; 
**Kommuner:**
*Guyu 古玉乡, Gula 古拉乡, Chawalong 察瓦龙乡.

## Referanser


## Litteratur
* Andreas Gruschke: *The Cultural Monuments of Tibet’s Outer Provinces: Kham - Volume 1. The Xizang Part of Kham (TAR)*, White Lotus Press, Bangkok 2004. ISBN 974-480-049-6
* Tsering Shakya: *The Dragon in the Land of Snows. A History of Modern Tibet Since 1947*, London 1999, ISBN 0-14-019615-3

## Eksterne lenker
* Lokalregjeringens hjemmesider
Anders Ekanger

**Anders Kornelius Ekanger **  (1902&ndash;1993) var en norsk motstandsmann. Han var sentral i utgivelsen av NKPs illegale avis *[[Radio-nytt]]*.

Ekanger ble født på Dale 5. oktober 1902, men flyttet med familien til Rjukan da faren begynte som industriarbeider. Som ung mann var Anders Ekanger i Frelsesarmeen, også noen år som offiser. Vanskelig økonomi gjorde at Ekanger etterhvert måtte gi opp karrieren i Frelsesarmeen.

Da krigen kom til Norge gikk Ekanger ikke inn i væpnet motstandskamp, på grunn av bakgrunnen sin som tidligere pasifist. Han bidro derimot i det illegale arbeidet med å produsere og distribuere aviser. Ekanger ble tatt av Gestapo i 1944 ved Bryn stasjon i Oslo, der han skulle treffe to kurerer. Han hadde med den illegale avisa fra en hytte på Høybråten, der den ble produsert. Ekanger ble tatt med ryggsekken full av aviser og en avispakke i hver hånd. Ved pågripelsen klarte han imidlertid å smugle revolveren han bar innunder setet i bilen han ble stuet inn i. Han ble utsatt for omfattende tortur på Victoria Terrasse. Etter mishandlingen  ble han båret ned i den samme bilen, da tyskerne ville kjøre ham ut for å finne hytta. Da de to stapo-folkene som voktet han et øyeblikk gikk ut av bilen klarte han å lirke fram våpenet. Han skjøt begge, kapret en sykkel fra en forbipasserende og unnslapp.

Han var så svekket av mishandlingen at han knapt kom rundt første svingen i veien. Der slepte han med sykkelen bak noe buskas. Det reddet ham sannsynligvis, da tyskerne trodde han var kommet lenger unna. Ekanger klarte å ta seg fram til folk som sørget for legehjelp, og kom seg etter en tid såpass at han kunne fraktes til Sverige.

Anders Ekanger var far til Kai Ekanger.

## Referanser
Larsenskarvet

**Larsenskarvet** er et fjell i Mühlig-Hofmannfjella i Dronning Maud Land. Det ligger på sørøstsiden av Jøkulkyrkja, Dronning Maud Lands høyeste fjell, og består av bratte skråninger og isdekte klipper. Høyeste punkt ligger 2835 moh.

Området ble flyfotografert og undersøkt under den norske antarktisekspedisjonen 1956–60 (NAX). Dette dannet grunnlag for utarbeidelse av kart over området, og i den forbindelse ble fjellet navngitt etter Per Larsen, stuert på NAX.

## Se også
*Liste over fjell i Dronning Maud Land

## Referanser
MFK (sang)

**«MFK»** er en av Molde Fotballklubbs kampsanger. Den ble lansert i forbindelsen med åpningen av Molde Stadion i 1998. Tekst og musikk er skrevet av Trond Slyngstadli.  
Sangen var vinner av en utlyst konkurranse for nye klubblåter dette året. CD-singelen ble utgitt på åpningsdagen for stadionet og solgte nesten 3000 eksemplarer.
 
I tillegg til sangen «MFK», var også 2.- og 3.-plass i konkurransen med på CD-singelen.

## Sporliste

#«MFK» - tekst/musikk av Trond Slyngstadli 
#«Vi gir livet for Molde» - tekst/musikk av Stig Gjendem
#«Te'stadion vi går» - tekst/musikk av Arne Lillevik
Poor Little Fool (Ricky Nelson)

***Poor Little Fool*** en pop-/rocksang skrevet av Sharon Sheeley. Sheely skrev sangen da hun var bare femten år gammel. Sheely hadde møtt Elvis Presley, og han oppmuntret henne til å skrive. Sheely oppsøkte Rick Nelson for å få spilt inn melodien. Hun kjørte til Nelsons hus, og tenkte at hun kunne få møte stjernen om hun sa at bilen hennes hadde brutt sammen. Nelson kom henne til unnsetning, og Sheely spilte sangen for ham. Sheely sin versjon var mye raskere, da Rick spilt den inn bremset han den ned. Sheely ble en suksess, og kort tid etter bestemte hun seg for å jobbe med Eddie Cochran.

Sangen var basert på skuffelsen hennes etter et kortvarig forhold med et medlem av en populær sangduo. Den mest kjente versjonen av sangen ble spilt inn av Ricky Nelson den 17. april 1958 og utgitt på Imperial Records 5528. Det har æren av å være den første sangen på førsteplass på Billboard magazine sin da nyopprettede Hot 100-lista, som erstattet magasinets Jockey og Top 100-liste. Den fikk to uker på førsteplassen. Låten nådde også topp ti på Billboard Country and Rhythm and Blues-listen.

«Poor Little Fool» ble en radiohit da den ble utgitt som en del av en fire-sangs-EP (45 o/min) som ble hentet fra artistens andre LP, *Ricky Nelson*. Som svar på den gode responsen, hastet Lew Chudd fra Imperial Records ut en singelversjon (både 45 og 78 o/min). Nelson protesterte imidlertid fordi han trodde dette ville skade salget av EP-en. Hans kontrakt med Imperial gav ham rettighet til godkjenning av all bildekunst for utgivelsene og for å uttrykke sin misnøye med Chudd sin avgjørelse, valgte han å ikke velge et fotografi for «Poor Little Fool»-singlen. Dermed er «Poor Little Fool» den eneste Ricky Nelson-singel utgitt av Imperial som ikke hadde noe bilde.

## Listeplasseringer

## Referanser
I Better Get Ta Steppin’

***I Better Get Ta Steppin***' er en sang skrevet av Ike Turner og Charles Harris som ble spilt inn og gitt ut på singel med Ike & Tina Turner i 1968. Sangen ble også gitt ut på albumet So Fine senere samme år.

## Referanser
Shake A Tail Feather

***Shake A Tail Feather*** er en sang skrevet av Otha Hayes, Verlie Rice og Andre Williams som ble spilt inn og gitt ut på singel med The Five Du-Tones i 1963.

Ike & Tina Turner spilte inn sangen og ga den ut på albumet *[[The Ike & Tina Turner Show – Vol. II]]* i 1965. I 1968 spilte de den inn igjen og ga den ut på albumet *[[So Fine (album)|So Fine]]*. Innspillingen fra 1968 ble gitt ut på singel i 1969. De spilte den inn enda en gang i 1971 og ga den ut på albumet *[[Live in Paris – Olympia 1971]]*.

James & Bobby Purify spilte inn sangen og ga den ut på singel i 1967. Singelen kom på 25.-plass på pop-listene.

Tina Turner spilte inn sangen og ga den ut på albumet *[[What's Love Got to Do with It (album)|What's Love Got to Do with It]]* i 1993. Sangen ble også gitt ut på b-siden av singelen *[[Why Must We Wait Until Tonight]]* senere samme år.

## Referanser
We Need An Understanding

***We Need An Understanding*** er en sang skrevet av Ike Turner og J. Northern som ble spilt inn og gitt ut på albumet So Fine med Ike & Tina Turner i 1968. Sangen ble gitt ut på singel senere samme år.

## 1978

Sangen ble spilt inn igjen og gitt ut på albumet *[[Airwaves]]* i 1978.
Produktregisteret

**Produktregisteret** ble opprettet i 1981 og er norske myndigheters sentrale register over kjemikalier som importeres til og produseres i Norge. I 2008 ble registeret innlemmet i Statens forurensningstilsyn, senere Klima- og forurensningsdirektoratet og deretter Miljødirektoratet da dette ble opprettet i 2013.

Produktregisteret inneholder opplysninger om kjemikalier som er deklareringspliktige i henhold til forskrift om deklarering av kjemikalier til produktregisteret (deklareringsforskriften), biocidprodukter i henhold til biocidforskriften , mikrobiologiske produkter i henhold til forskrift om mikrobiologiske produkter og utgangsstoffer for eksplosiver i henhold til forskrift om utgangsstoffer for eksplosiver 

Deklareringsplikten gjelder kjemiske stoffer og stoffblandinger som er farlige i henhold til forskrift om klassifisering, merking og emballering av stoffer og stoffblandinger (CLP-forskriften)  og produseres eller innføres til Norge i mengder på 100 kilo eller mer per år for privat eller yrkesmessig bruk. Opplysningene skal gi myndighetene oversikt over kjemikalier som brukes i Norge i et visst omfang, og brukes i arbeidet med å redusere bruk, eksponering/skade og utslipp av helse- og miljøfarlige stoffer.

Produktregisteret har svært strenge sikkerhetsregler for forretningshemmeligheter. 

## Referanser


## Eksterne lenker
*Miljødirektoratets side om deklarering av kjemikalier
Bjerkenuten

**Bjerkenuten** er et stort fjell i Orvinfjella i Dronning Maud Land. Det utgjør den sørlige delen av Conradfjella og strekker seg 2840 moh.

Bjerkenuten ble første gang fotografert fra fly av den tyske antarktisekspedisjonen 1938–39 under ledelse av Alfred Ritscher. Området ble ytterligere kartlagt av norske kartografer basert på undersøkelser og flyfotografier fra den norske antarktisekspedisjonen 1956–60. Fjellet er navngitt etter Henry Berke som var mekaniker på ekspedisjonen.

## Se også
*Liste over fjell i Dronning Maud Land

## Referanser
I Idolize You

***I Idolize You*** er en sang skrevet av Ike Turner som ble spilt inn og gitt ut på albumet *[[The Soul of Ike & Tina Turner]]* med Ike & Tina Turner i 1960. Sangen ble gitt ut på singel senere samme år. Singelen kom på 5.-plass på R&B-lista og 82.-plass på Pop-lista. Den er også å finne på baksiden av singlen *[[Tina's Dilemma]]* fra 1962 og albumet *[[Dynamite!]]* fra 1963.

## 1966

Sangen ble spilt inn igjen i 1966 og gitt ut på albumet *[[River Deep – Mountain High (album)|River Deep – Mountain High]]* samme år.

## Referanser
Per Gustavsson

:*For å lese om forfatteren født 1951, se [[Per Gustavsson (forfatter)]]*
 
**Per Gustavsson** (født 1962) er en svensk illustratør og barnebokforfatter.

Per Gustavsson gikk på Gustavus Primus målarskola 1980–1981 og Högskolan för design och konsthantverk (HDK) i Göteborg 1985-1989. Han har illustrert en lang rekke bildebøker med andres og egne tekster, deriblant *Så gör prinsessor!* (2003, på norsk som *Sånn gjør prinsesser* 2006) og flere oppfølgere i samme serie. Han har også tegnet til barnebokomslag, skolebøker, tidsskrifter og tegneserier. For sin egen bildebok *Skuggsidan* (utgitt 2013) mottok Gustavsson i 2014 Elsa Beskow-plaketten.

Fra 2012 har Gustavsson sittet i Svenska barnboksakademin. Han bor og arbeider i Stockholm.

## Referanser


## Eksterne lenker
* 
* Nettpresentasjon
Wesley Kreder

**Wesley Kreder** (født 5. november 1990 i Leiden) er en nederlandsk, tidligere profesjonell, landeveissyklist og banesyklist. Han la opp i 2023.

## Meritter

;2008
:Sammenlagt, Acht van Bladel
:3.-plass, sammenlagt, Ronde des Vallées
::2. etappe
;2010
:Ronde van Midden-Nederland
:2.-plass, Eschborn-Frankfurt City Loop U23
;2011
:2b. etappe, Vuelta Ciclista a León (TTT)
:3.-plass sammenlagt, Normandie rundt
;2012
:Tour de Vendée
:3.-plass, Ster van Zwolle
;2013
:4.-plass, Ronde van Drenthe

## Referanser


## Eksterne lenker
* 
*
Boy van Poppel

**Boy van Poppel** (født 18. januar 1988 i Utrecht) er en tidligere profesjonell, nederlandsk landeveissyklist. Hans bror Danny er også profesjonell syklist. Deres far er tidligere proffsyklist Jean-Paul van Poppel. Poppel fikk et gjennombrudd i 2008, da han vant den 5. etappen av Tour of Missouri.

Han la opp etter 2024-sesongen.

## Meritter

;2008
:5. etappe, Tour of Missouri
;2009
:3. etappe, Normandie rundt
:Prologen (TTT), Olympia's Tour
;2010
:4. etappe, Kreiz Breizh Elites
:5.-plass, Châteauroux Classic
;2011
:5.-plass sammenlagt, Ronde van Drenthe
;2012
:3.-plass, Nokere-Koerse
:Poengtrøya, Tour of Britain
;2013
:4.-plass, Down Under Classic

## Referanser


## Eksterne lenker
*
Caroline Moorehead

**Caroline Moorehead** (født 1944) er en menneskerettighetsjournalist og biograf.

Moorehead fikk en bachelorgrad fra University of London i 1965. Hun ble valgt til medlem av the Royal Society of Literature i 1993 og i 2005 ble hun tildelt Den britiske imperieordenen for tjenester til litteraturen.

## Referanser


## Eksterne lenker
*
Chen Wu

**Chen Wu** (; fra Anqing i Kina, død 215) var general for Wu-dynastiet i de tre rikers tid i det gamle Kina.

Chen Wu hadde et grovskåret og frastøtende ytre. Han begynte sin tjeneste som attenåring under Sun Ce (175–200). Chen Wu var svært tapper og kjempet alltid i fremste linje Han var også kjent for sitt behagelige vesen: Sun Quan stod ham nær og tilbragte gjerne tid i hans hus. 

Under Det annet slaget ved Hefei falt Chen Wu i tvekamp mot Pang De.
Beauty Is Only Skin Deep

***Beauty Is Only Skin Deep*** er en hitsingel innspilt av The Temptations for Gordy (Motown) plateselskapet i 1966. Sangen er skrevet av Norman Whitfield og Edward Holland jr, og produsert av Whitfield og var en nummer tre pop hit og en nummer én R&B hit i USA.

Sangens tema er indre skjønnhet og dets verdi over det fysiske utseende. David Ruffin er hovedsanger på denne sangen, og er en historie om en mann som har blitt frustrert med dating av vakre kvinner med «stygge» holdninger. Han roser nå sin nåværende jente, som han ikke finner så fysisk vakker, men føler at hennes personlighet mer enn gjør opp for det.

Norman Whitfield spilte inn sangen som et instrumental spor i 1964, to år før han gikk sammen med Eddie Holland for å skrive teksten for sangen. Flere artister spilt inn «Beauty Is Only Skin Deep» før Temptations, inkludert David Ruffins eldre bror Jimmy Ruffin, og The Miracles, som inkluderte den på sin 1966 *Away We A Go-Go* album. Etter Whitfields tidligere produksjon for The Temptations, «Ain't Too Proud to Beg», ble en nummer én på Billboard R&B Singles Chart, utarbeidet han «Beauty Is Only Skin Deep» som et utstillingsvindu for Ruffin og The Temptations.

Det ble valgt som en singel av Billie Jean Brown, leder av Motown kvalitetskontroll avdelingen. Gruppen anket avgjørelsen til Motown sjef Berry Gordy, som foretrakk det over bandets valg. Låten viste seg å være mye mer vellykket enn gruppemedlemmene forventet: «Beauty Is Just Skin Deep» ble en R&B nummer én hit, Temptations fjerde, og den nådde nummer tre på Billboard Pop Singles Chart. Sangen ble aldri inkludert på et Temptations studio LP, men ble inkludert på bandets første Greatest Hits plate.

## Referanser
Alexander Wetterhall

**Alexander Wetterhall** (født 12. april 1986 i Gislaved) er en svensk landeveissyklist og tidligere terrengsyklist. 

Wetterhall er født med dysmeli, noe som har gjort at han har hatt mange operasjoner. 

## Meritter

;2009
: Svensk mester på tempo
;2010
:1. etappe, Ringerike Grand Prix
:Rás Tailteann
;2013
:Ronde van Drenthe
;2016
: Svensk mester på tempo

## Referanser




## Eksterne lenker
* 
*
You Should’a Treated Me Right

**«You Should'a Treated Me Right»** er en sang skrevet av Ike Turner som ble spilt inn og gitt ut på singel med Ike & Tina Turner i 1962. Singelen kom på 89.-plass på pop-lista. Sangen ble også gitt ut på albumet *[[Dynamite!]]* i 1963.

## 1967

I 1967 ble det spilt inn en live versjon som ble gitt ut på albumet *[[Ike & Tina Turner's Festival Of Live Performances]]*. På det albumet ble sangen kalt *Treat Me Right*.

Eloise spilte inn sangen og ga den ut på singel i 1962.

## Referanser
Les Échos

***Les Échos*** er den første daglige franske finansavisen redigert i Paris. Det ble opprettet i 1908 av brødrene Robert og Émile Servan-Schreiber og ble en dagsavis i 1928.

Avisen ble kjøpt av den britiske mediekonsernet Pearson PLC i 1988, og solgt i 2007 til det franske luksusvarekonglomerat LVMH.

Den har en nettside og flere blogger.

I 2004 vant avisen Epica-prisen.

## Referanser


## Eksterne lenker
* 
*  ''Les Échos'' mobile website
* (engelsk) Regular French Press Review - Radio France International
Poor Fool

**«Poor Fool»** er en sang skrevet av Ike Turner som ble spilt inn og gitt ut på singel med Ike & Tina Turner i 1961. Singelen kom på 4.-plass på R&B-lista og 38.-plass på Pop-lista. Sangen ble også gitt ut på albumene *[[Dynamite!]]* i 1963 og *[[It's Gonna Work Out Fine (album)|It's Gonna Work Out Fine]]* i 1964. I 1967 ble sangen spilt inn igjen live og gitt ut på albumet *[[Ike & Tina Turner's Festival Of Live Performances]]*. På det albumet ble sangen kalt «He's Mine».

## Referanser